Follis aërius
Follis aërius est folliculus gase inflatus, ex levi materia factus, qui plerumque ad loca decoranda aut ad liberorum oblectationem adhibetur. Involucrum plerumque e gummi aliave materia elastica est. Itaque follis aërius facile in optatam magnitudinem inflari potest. Involucro est orificium, per quod gas inflatur. Folles saepissime spirando aut parva antlia manuali implentur. Follis, si helio aliove gase leviore aëre impletus erit, levoris causa in aëra surget. Follis gase impletus conligatur. Folles aëre leviores, ne effugiant, resticula aptari solent. Olim folles aërii etiam hydrogenio implebantur, sed helium tutius est.

Notae 

 Aeronavis
 Blimp
 Globus aerostaticus
 Zeppelinus

Nexus externi 

Crepundia